Mi ara tezweǧ teqcict ad tuɣal d tameṭṭut, ad tidir ayen d-tedder yemma-s, aɛdaw-is amenzu mačči d argaz neɣ d alwes, maca  d tamɣart akked tnuḍt d telwest 83. Aẓayer n tlawin izewǧen yemxalaf imi  tameṭṭut n umenzu tesɛa azal deg uxxam ugar n tlewsatin timecṭaḥ... ma yella d tayemmat n warrac neɣ amenzu-is d aqcic daɣen ad yali ccan-is deg uxxam... maca amkan yelhan d win ara d terbeḥ s lweqt, s tirmit, akked tmusni-s, ad taweḍ ɣer yiswi agejdan ad teḥkem deg uxxam (mi tuɣal d tamɣart, ad tuɣal tesɛa azayer n uqerru deg umaḍal n tlawin i teɣleb, tezmer ula ad tcax deg yergazen ladɣa wid ixussen) 84 .